B. Dei gratia Autiss. episcopus, omnibus presentes litteras inspecturis, salutem in Domino. Noveritis quod in nostra presentia constituti abbas Pontin. et frater Chono, monachus, prior conventus Pontiniacensis, et Jobertus de Venussia, miles, recognoverunt se compromisisse alte et basse in fratrem Jacobum cellerarium Pontign. et dominum Gudehardum militem de Platina, de omnibus querelis et discordiis que vertebantur inter ipsum abbatem et conventum Pontin., ex una parte, et prefatum Jobertum, ex alia: super quibus querelis et discordiis, prenominati Jacobus et Guichardus dictum judicem et arbitrium in nostra presentia protulerunt, prout in litteris nostris super prolatione arbitrii, de assensu et voluntate partium confectis, plenius continetur. Actum anno Domini MCCCXXXV.